  Майя Бывальцева Ижкарысь Устинов ёросысь урамлы Глазкарын улӥсьлэсь, бырем бортпроводницалэсь Надежда Курченколэсь нимзэ сётозы. Со сярысь ивортэ кар администрацилэн пресс-службаез. Вераськон мынэ Молодёжной урамлэн Маслюков урамысен Союзной урамозь люкетэз сярысь. Тунэ со Молодёжной нимаське, но зэмзэ ке, со урамез ваменак выже. Лулчеберетъя историлэсь синпелетъёссэ утёнъя, урамъёслы, пролкаослы но дугдылонниослы нимъёс сётонъя но воштонъя ӧри со урамлы Курченколэсь нимзэ сётыны пуктӥз. Надежда самолетэз нуыны вырись террористъёсты дугдытон понна улонзэ сётӥз, солы 19 арес вал. ВАТСАН Курченко Надежда Владимировна Вордскиз 1950-тӥ арын 29-тӥ толсуре Алтай шаерысь Ключевской ёросысь Новополтава черкогуртын. Йылпумъяз Удмурт АССР-ысь Глаз ёросысь Понино черкогуртысь школа-интернатэз. 1968-тӥ арысь толсурысен Сухумиысь авиаотрядлэн бортпроводницаез луыса ужаз. 1970-тӥ арын 15-тӥ коньывуонэ Надежда Курченкоез вииз Пранас Бразинскас. Со 15 аресъем Альгирдас пиеныз «Батуми — Сухуми — Краснодар» рейсэн лобись Ан-24 (борт СССР-46256) самолётэз нуыны омырскиз. Куинь толэзь ортчыса, Надеждалэн сюанэз луыны кулэ вал. Тегъёс: Мерлык Ижкар Удмуртия Глазкар самолёт  